หนุ่มวิน จยย.หัดขายน้ำอ้อย คุยเพลินมือเละคนเครื่องบด 5 นิ้วแหลก
หนุ่ม จยย.วิน วัย 45 ปี ที่ศรีราชา ลองหัดขายน้ำอ้อย เจอลูกค้าชวนคุยเพลินมือไหลยัดเข้าเครื่องบดเละละเอียด 5 นิ้ว กู้ภัยรุดงัดมือออกก่อนนำส่ง รพ.ด้านเมียเผย สามีเพิ่งหัดใช้เครื่องทำน้ำอ้อย,เมื่อเวลา 07.30 น. วันที่ 7 กันยายน 2562 เจ้าหน้าที่หน่วยกู้ภัยสว่างประทีป ศรีราชา อ.ศรีราชา จ.ชลบุรี ได้รับแจ้งว่าเกิดเหตุ เครื่องคั้นน้ำอ้อยหนีบมือคนขาย เหตุเกิดบริเวณหน้าบ้านหลังหนึ่ง ในหมู่บ้านพฤกษชาติ 7 ม.1 ต.หนองขาม อ.ศรีราชา จ.ชลบุรี จึงรีบรุดไปตรวจสอบในที่เกิดเหตุ,ที่เกิดเหตุพบผู้ได้รับบาดเจ็บ กำลังยืนร้องด้วยความเจ็บปวดอยู่ ทราบชื่อต่อมาคือนายไพรบูรณ์ ไสยกุล อายุ 45 ปี อยู่ในสภาพ ถูกเครื่องคั้นน้ำอ้อยหนีบมือซ้ายและนิ้วทั้ง 5 จนแหลก ลึกเข้าไปถึงข้อมือ เจ้าหน้าที่ได้ใช้ประแจขันนอตที่เครื่องประมาณ 10 นาที จึงช่วยเหลือออกมาได้สำเร็จ หลังจากนั้นจึงรีบนำตัวส่งโรงพยาบาลสมเด็จพระพรมราชเทวี ณ ศรีราชา เพื่อให้แพทย์รักษาต่อไป,สอบถาม นางปราณี ไสยกุล อายุ 42 ปี ภรรยานายไพรบรูณ์ ทราบว่า ปกติแล้วสามีตนจะขับวินมอเตอร์ไซค์รับจ้าง และไม่นานมานี้เพิ่งจะหัดใช้เครื่องคั้นน้ำอ้อย โดยก่อนเกิดเหตุสามีตนกำลังยืนคั้นน้ำอ้อยอยู่บริเวณดังกล่าวตามปกติ ซึ่งในขณะนั้นก็ได้มีลูกค้ารายหนึ่งได้ขับขี่รถจักรยานยนต์ มาสั่งซื้อน้ำอ้อย และทั้งคู่ก็ได้พูดคุยกันอยู่สักพัก ก่อนที่ตนจะได้ยินเสียงผู้ได้รับบาดเจ็บร้องตะโกนด้วยความเจ็บปวด บอกว่ามือถูกดึงเข้าไปแล้ว ทำให้ตนตกใจและรีบวิ่งออกมาจากบ้าน โชคดีที่ผู้ได้รับบาดเจ็บได้พยายามปิดเครื่องเองได้ จากนั้นตนจึงได้รีบแจ้งเจ้าหน้าที่กู้ภัยเข้ามาช่วยเหลือดังกล่าว.
หนุ่มวัย 45 ปี ขับวินมอเตอร์ไซค์ที่ศรีราชา ลองหัดขายน้ำอ้อย เจอลูกค้าชวนคุยเพลินมือไหลยัดเข้าเครื่องบดเละละเอียด 5 นิ้ว กู้ภัยรุดงัดมือออกก่อนนำส่ง รพ.ด้านเมียเผย สามีเพิ่งหัดใช้เครื่อง
เครื่องบดอ้อย,เครื่องบดมือ,จยย.วิน,อ.ศรีราชา,ชลบุรี,บดมือเละ,ขายน้ำอ้อย,ข่าวทั่วไป